Abror Ismoilov. Abror Zokirjon oʻgʻli Ismoilov (1998-yil 8-yanvar kuni, Yozyovon tumanida tugʻilgan) – oʻzbekistonlik professional futbolchi, „Neftchi“ jamoasida yarim himoyachi ampulasida oʻynaydi. Faoliyati. Abror Fargʻona futbol maktabi tarbiyalnauvchisi. Futbolchilik faoliyatini 2014-yilda Yozyovonchi klubi tarkibida boshlagan. 2016-yilgi mavsumda Fargʻonaning „Neftchi“ jamoasi tarkibiga oʻtgan. „Neftchi“ jamoasi safida 3 mavsum davomida oʻynagan va 35 ta oʻyinda 5 ta gol muallifi boʻlgan. 2019-yilgi mavsumda „Neftchi“ jamoasini tark etgan va Termizning „Surxon“ jamoasiga oʻtgan. 2020-yilgi mavsumda Toshkentning „Paxtakor“ klubi bilan shartnoma imzolagan. Ikki mavsum davomida Poytaxt klubi tarkibida oʻynagan va ikki bor Oʻzbekiston Superligasi chempioni unvonini qoʻlga kiritgan. 2022-yilgi mavsumda „Neftchi“ jamoasiga qaytgan va bir mavsum davomida oʻynagan. 2023-yilgi mavsumda Namanganning „Navbahor“ klubi bilan shartnoma imzolagan. Ikki mavsum davomida Namangan klubi tarkibida 65 ta oʻyinda ishtirok etgan va 4 ta gol muallifi boʻlgan. Bu davr muobaynida jamoasi bilan Oʻzbekiston kubogida finaliga qadar yetib borgan boʻlsa, Oʻzbekiston Superligasida ikkinchi va uchinchi oʻrinlarni qoʻlga kiritgan. 2024-yilgi mavsum soʻngida Navbahor jamoasini tark etgan va Fargʻonaning „Neftchi“ jamoasi bilan erkin agent sifatida shartnoma imzolagan. Terma jamoadagi faoliyati. Ismoilov Oʻzbekiston terma jamoasidagi debyitini 2019-yilning 9-noyabr kuni Qirgʻizistonga qarshi oʻrtoqlik uchrashuvida oʻtkazgan va bir golga asistlik qilgan. "2023-yil 5-sentyabr oʻtkazilgan oʻyindagi aniq statistika."